Сигналът за верижна катастрофа в тунела Витиня на автомагистрала „Хемус“, посока София – Ботевград, е постъпил около 13.38 часа днес. Незабавно към мястото са насочени екипи на полицията, пожарната и Бърза помощ. Според първоначалните данни, при инцидента са загинали трима души – жена и двама мъже, други четирима са сериозно пострадали, те вече са транспортирани към болнични заведения за оказване на медицинска помощ. По информация към момента, над 30 превозни средства са участвали във верижната катастрофа.

Допълнителни екипи от ОДМВР – София, СДВР и ГДПБЗН оказват съдействие на място, гласи официална информация от Министерството на вътрешните работи.